Kolatina
Kolatina (port. Colatina) – miestas pietryčių Brazilijoje, Espirito Santo valstijoje, 127 km į šiaurės vakarus nuo Vitorijos, abipus Dosės upės. Per miestą eina Vitorijos–Belo Horizontės geležinkelis. Tekstilės ir siuvimo, medienos apdirbimo, avalynės, maisto pramonė. Tradiciniai amatai (dirbiniai iš gipso, molio). Prekybinis žemės ūkio regiono, kuriame auginama kava, centras.